લિફ્ટમાં દર્શાવવામાં આવેલા ઇમર્જન્સી ફોન-નંબર પર અમે પહેલાં ફોન લગાડ્યો હતો એમ જણાવતાં મયૂર મહેતાએ કહ્યું હતું કે ‘એ નંબર લાગ્યો ખરો, પણ ફોન ઉપાડનારે મદદ પર આવવાને બદલે ગલ્લાંતલ્લાં ર્યા હતાં. અમે તરત જ ઇમર્જન્સી બઝર વગાડ્યા કરી હતી. આ દરમ્યાન અમે લિફ્ટના દરવાજાને વચલા ભાગથી ખોલવાની મહેનત કરી હતી. એને લીધે એ દરવાજામાં થોડી જગ્યા થઈ ગઈ હતી. આથી અમે ગૂંગળામણ થવામાંથી બચી ગયા હતા. ત્યાર પછી મેં મદદ માટે ફાયર-બ્રિગેડને ફોન કર્યો હતો.’